**Priporočila za letališko in letalsko osebje v zvezi s samozaščito**

Priporočamo, da:

* je osebje **cepljeno** proti covidu-19 v skladu s priporočili.
* osebje, ki je v neposrednem stiku s potniki (npr. kabinsko osebje, osebje za varnostno kontrolo, osebje, ki nudi pomoč gibalno oviranim osebam, osebje, ki skrbi za čistočo itd.), nosi medicinsko obrazno **masko** tipa IIR ali masko tipa FFP2/N95/KN95, ki pokriva nos in usta ter mora dobro tesniti. Priporočamo, da člani letalske posadke nosijo medicinske obrazne maske, kadar koli so v stiku z drugimi osebami ali v njihovi bližini. Osebje, ki opravlja naloge, pri katerih obstaja tveganje izpostavljenosti izločkom obolelega, naj po potrebi uporabi zaščitno haljo ali plastični predpasnik za enkratno uporabo. Po stiku s potencialno kužnimi osebami in predmeti si mora umiti in razkužiti roke.Osebje naj bo za uporabo zaščitne opreme ustrezno usposobljeno.
* osebje ves čas skrbi za **higieno rok in kašlja**.
* **so na letalu dostopni zaščitna oprema in pripomočki** (npr. ustrezne maske, zaščitne halje in predpasniki, čistila, razkužila za roke in površine), ki jih člani posadke lahko uporabijo pri pomoči potnikom s simptomi, značilnimi za covid-19, ter pri čiščenju, razkuževanju in pravilnem odstranjevanju vseh potencialno kužnih izločkov ali predmetov.